6 วิธีจัดการกับเงินที่ถูกรางวัลลอตเตอรี่
แน่นอนว่าคนทำงานส่วนใหญ่จะต้องซื้อลอตเตอรี่กัน เพราะมีความหวังว่าวันหนึ่งจะโชคดีถูกรางวัลใหญ่
15 ส.ค. 2559

แน่นอนว่าคนทำงานส่วนใหญ่จะต้องซื้อลอตเตอรี่กัน เพราะมีความหวังว่าวันหนึ่งจะโชคดีถูกรางวัลใหญ่ จะได้ออกจากงาน ไปทำตามความฝันของตัวเอง ไปท่องเที่ยว ซื้อบ้าน ซื้อรถคันใหม่ แต่คุณเคยคิดเล่น ๆ กันบ้างหรือไม่คะว่า ถ้าคุณถูกลอตเตอรี่ขึ้นมาจริง ๆ คุณจะจัดการกับเงินเหล่านั้นอย่างไรบ้าง วันนี้ MoneyGuru.co.th จึงมีวิธีจัดการกับเงินที่ถูกรางวัลลอตเตอรี่มาฝากกันค่ะ อย่าบอกใครคุณควรจะเก็บเรื่องการถูกลอตเตอรี่ไว้เป็นความลับให้มากที่สุด เพราะหากข่าวกระจายออกไป จะทำให้ความปลอดภัยของคุณลดลง มิจฉาชีพจะหมายตามาที่คุณ เพราะคุณกำลังจะเป็นคนรวยในไม่ช้า และเพื่อน ๆ หรือญาติของคุณอาจมาขอเงินของคุณไปแบบง่าย ๆ และทำให้เงินของคุณหมดลงอย่างรวดเร็ว
จัดการแบ่งสรรเงินรางวัลหากลอตเตอรี่ที่ถูกรางวัลนั้น คุณกับสามีหรือภรรยา ร่วมกันซื้อมา หรือซื้อมาด้วยทรัพย์สินร่วมกัน คุณก็ควรที่แบ่งเงินให้กับอีกฝ่ายเท่า ๆ กัน เพื่อที่จะได้ไม่มีปัญหาเรื่องเงินกันภายหลัง อันจะนำไปสู่ความร้าวฉานในครอบครัวได้ครับ
บริจาคสักนิดมองหาองค์กรเพื่อการกุศลที่คุณคิดว่าทำประโยชน์ให้แก่สังคม ซึ่งการนำเงินส่วนหนึ่งไปบริจาคคุณยังสามารถมาหักลดภาษีเงินได้อีกต่อหนึ่งด้วยนะคะ ได้บุญแล้วยังได้ลดภาษีอีกด้วยนะ
นำเงินไปลงทุนเงินที่ได้จากการถูกลอตเตอรี่ แม้จะมีจำนวนมากก็ตาม แต่หากใช้ไปโดยที่ไม่มีการนำไปต่อยอดให้ออกดอกผล ในวันหนึ่งเงินเหล่านั้นก็จะหมดลง และคุณก็จะกลายไปเป็นคนธรรมดาเหมือนเดิม เมื่อถูกลอตเตอรี่ เท่ากับคุณมีเงินลงทุนก้อนใหญ่อยู่ในมือแล้ว อย่ารีรอที่จะจ้างหรือปรึกษาที่ปรึกษาทางการลงทุน เพื่อนำเงินของคุณไปลงทุน และทำให้คุณมีเงินใช้ไปตลอดจากผลประโยชน์ที่งอกเงยจากเงินลงทุนของคุณ
ใช้จ่ายอย่างพอเหมาะผู้ได้รับเงินรางวัลลอตเตอรี่หลายคนถึงกับต้องกลายเป็นคนล้มละลาย เพราะการซื้อบ้านและรถอย่างไม่ระวังในช่วงแรกที่ได้รับเงินรางวัล ทำให้เงินหมดลงอย่างรวดเร็ว คุณควรแยกเงินที่ไว้ใช้เพื่อผลประโยชน์ระยะสั้น กับผลประโยชน์ระยะยาวออกจากกันนะคะ
อย่าหยุดทำงานข้อนี้สำคัญมาก เพราะหากคุณออกจากงาน และอยู่บ้านเพื่อใช้เงินเฉย ๆ คุณก็จะไม่มีอะไรทำนอกจากการใช้เงินให้หมดไปเรื่อย ๆ นอกจากจะทำให้เกิดความเบื่อหน่ายแล้ว ยังทำให้ไม่มีรายได้เพิ่มขึ้นอีกด้วย คุณต้องคิดว่า การถูกลอตเตอรี่เป็นโอกาสที่ดีที่คุณจะหางานในฝันของคุณ เช่น คุณฝันว่าอยากเป็นครู แต่ครูเงินเดือนน้อยมาก ก็เลยมาเป็นพนักงานบริษัทซึ่งได้เงินเดือนมากกว่า แต่ไม่ใช่ตัวคุณเลย เมื่อถูกลอตเตอรี่ ก็เป็นช่วงเวลาที่คุณจะได้ทำตามฝัน เพราะเงินเดือนไม่ใช่ข้อพิจารณาที่สำคัญอีกต่อไปในการเลือกงานแล้ว
และหากคุณอยากรู้ข้อมูลทางการเงินและ ประกันภัยรถยนต์ ก็สามารถกด  Subscribe เพื่อรับสาระความรู้แบบนี้จาก MoneyGuru.co.th ได้เลยค่ะ เราจะส่งตรงถึงอีเมลของคุณทุก ๆ สัปดาห์